C 80/16
EL
Επίσημη Εφημερίδα της Ευρωπαϊκής Ένωσης
3.3.2023
ββ) Παροχή κινήτρων για τη μείωση της ζήτησης ενέργειας Ο στόχος της παροχής κινήτρων για τη μείωση της ζήτησης ενέργειας ισχύει για μέτρα που στοχεύουν στις παραγωγικές διαδικασίες / στην παροχή υπηρεσιών από εταιρείες και συνδέεται με τα ζητήματα που περιγράφονται στην ειδική ενότητα παρακάτω (Ενίσχυση της βιομηχανικής βάσης της Ευρώπης).
Ένα παράδειγμα που συνδυάζει το σχετικό κόστος της ενέργειας με διαρθρωτικά μέτρα θα μπορούσε να είναι η προσωρινή χρηματική αποζημίωση για απώλειες παραγωγής που προκύπτουν από τη βραχυπρόθεσμη μείωση της ζήτησης ηλεκτρικής ενέργειας σε συνδυασμό με την απαίτηση για επενδύσεις με μακροχρόνια αποτελέσματα που ανταποκρίνονται στους στόχους του REPowerEU (π.χ. μείωση της έντασης εκπομπών αερίων του θερμοκηπίου της παραγωγής της επιχείρησης (11) έως τα μέσα του 2026, για παράδειγμα με τη μετάβαση σε ανανεώσιμες πηγές ενέργειας, ή μέτρα εξοικονόμησης ενέργειας).
Οι επενδύσεις στη μείωση της ζήτησης ενέργειας θα μπορούσαν επίσης να συμπληρώνονται με μεταρρυθμίσεις που να παρέχουν ρυθμιστικά κίνητρα για μακροχρόνιες βελτιώσεις της ενεργειακής απόδοσης, και συγκεκριμένα: — ανάπτυξη υπηρεσιών μίας στάσης που παρέχουν συμβουλές και βοήθεια (χωρίς να περιορίζονται σε πληροφορίες) σχετικά με τις ευκαιρίες ανακαίνισης κτιρίων, τα πιστοποιητικά ενεργειακής απόδοσης και τις συστάσεις ενεργειακών ελέγχων· — προγράμματα παροχής κινήτρων για την ενεργειακή ανακαίνιση κτιρίων ή την εγκατάσταση λύσεων θέρμανσης, όπως περιγράφεται στο στοιχείο β) σημείο 1.
γ)
Αντιμετώπιση εσωτερικών και διασυνοριακών σημείων συμφόρησης στη μεταφορά και διανομή ενέργειας, στήριξη της αποθήκευσης ηλεκτρικής ενέργειας και επιτάχυνση της ενσωμάτωσης ανανεώσιμων πηγών ενέργειας, και στήριξη των μεταφορών μηδενικών εκπομπών και των υποδομών τους, συμπεριλαμβανομένων των σιδηροδρόμων.
Παραδείγματα μέτρων που συνδέονται με τη μεταφορά, τη διανομή και την αποθήκευση ενέργειας αποτελούν τα εξής: — εγκαταστάσεις αποθήκευσης ηλεκτρικής ενέργειας, κυρίως για τη στήριξη της ανάπτυξης ανανεώσιμων πηγών ενέργειας και/ή για την ελαχιστοποίηση των σημείων συμφόρησης· — ανάπτυξη εθνικών δικτύων διανομής και μεταφοράς ηλεκτρικής ενέργειας, ειδικότερα για την αντιμετώπιση των σημείων συμφόρησης και την προώθηση της περαιτέρω ενσωμάτωσης των ανανεώσιμων πηγών ενέργειας· — κατασκευή γραμμών διασύνδεσης ηλεκτρικής ενέργειας· — μεταρρυθμίσεις τιμολογίων και διευκόλυνση των έργων συνδεσιμότητας δικτύου· — μεταρρυθμίσεις για την ενίσχυση της ευελιξίας του συστήματος ηλεκτρικής ενέργειας· — καθορισμός χρονοδιαγραμμάτων που χαρακτηρίζονται από διαφάνεια για την επικαιροποίηση των δικτύων διανομής και μεταφοράς και των δημοπρασιών ανανεώσιμης ενέργειας.
Παραδείγματα μέτρων που συνδέονται με τις μεταφορές μηδενικών εκπομπών αποτελούν επενδύσεις ή μεταρρυθμίσεις με σκοπό να αναπτυχθούν τα εξής: — οχήματα μηδενικών εκπομπών καυσαερίων, όπως 100 % ηλεκτρικά οχήματα ή οχήματα κυψελών καυσίμου που λειτουργούν με υδρογόνο, και σκάφη/αεροσκάφη μηδενικών εκπομπών· — ανανέωση περιουσιακών στοιχείων μεταφορών μηδενικών εκπομπών και μετασκευή σε περιουσιακά στοιχεία μεταφορών μηδενικών εκπομπών και υποδομές για οχήματα και σκάφη/αεροσκάφη μηδενικών εκπομπών καυσαερίων· — σιδηροδρομικό τροχαίο υλικό μηδενικών εκπομπών, καθώς και σιδηροδρομικές υποδομές και συναφή υποσυστήματα για τροχαίο υλικό μηδενικών εκπομπών· σημεία ηλεκτρικής φόρτισης, αναβαθμίσεις της σύνδεσης με το δίκτυο ηλεκτρικής ενέργειας, σταθμοί ανεφοδιασμού με υδρογόνο ή οδικά συστήματα ηλεκτροδότησης· — μεταρρυθμίσεις του κανονιστικού πλαισίου για την προώθηση της μετασκευής μικρών αυτοκινήτων εσωτερικής καύσης σε ηλεκτρικά οχήματα με επιτάχυνση της διαδικασίας έγκρισης τύπου της μετασκευής· παροχή κινήτρων στον κλάδο της μετασκευής και στους καταναλωτές (φορολογικά κίνητρα, ευνοϊκές πιστώσεις και δάνεια ή επιδοτήσεις για αρχικές επενδύσεις)· και ανάπτυξη εκστρατείας ευαισθητοποίησης. — Επενδύσεις στην παραγωγή αεροπορικών καυσίμων από ανανεώσιμο υδρογόνο και μεταρρυθμίσεις για την παροχή κινήτρων για την παραγωγή
δ)
Στήριξη των στόχων των στοιχείων α), β) βα), ββ) και γ) μέσω της ταχύτερης επανειδίκευσης του εργατικού δυναμικού προς την κατεύθυνση των πράσινων και των σχετικών ψηφιακών δεξιοτήτων, καθώς και μέσω της στήριξης των αξιακών αλυσίδων σε κρίσιμες πρώτες ύλες και τεχνολογίες που συνδέονται με την πράσινη μετάβαση.
(11) Για τη στήριξη εγκαταστάσεων που καλύπτονται από το σύστημα εμπορίας δικαιωμάτων εκπομπών της ΕΕ, θα εφαρμόζονται τα κριτήρια που καθορίζονται στην τεχνική καθοδήγηση σχετικά με την εφαρμογή της αρχής της «μη πρόκλησης σημαντικής βλάβης» και στα παραρτήματα των εκτελεστικών αποφάσεων του Συμβουλίου.